अमेरिकी जांचकर्ताओं ने इसी दिन फायरस्टार द्वारा यूनीक डायमंड को 1,50,00 डॉलर के भुगतान संबंधी सौदे का भी पता लगाया है. गांधी ने अक्टूबर 2010 में यूनीक डायमंड बैंक ऑफिस खर्च के लिए 2,20,000 डॉलर का फंड ट्रांसफर किया. 24 अक्टूबर 2013 को बैंक ऑफिस खर्च के लिए सिनर्जीज द्वारा ब्रिलियंट को 1,25,000 डॉलर का भुगतान किया गया. फायरस्टार के बही-खाते में यूनीक और ब्रिलियंट दोनों को कर्जदारों का ग्राहक बताया गया. इस सिलसिले में हुए पत्राचार से पता चलता है कि ये इकाइयां फायरस्टार ग्लोबल इकाइयों के साझा नियंत्रण में थीं. फायरस्टार से संबंधित फर्मों के ढांचे के भीतर इकाइयों का दिलचस्प रोल था. ऐसा लगता है कि एक इकाई में एकाउंट पेएबल की उपलब्धता का मकसद दूसरी इकाई के एकाउंट रिसीवबल का निपटारा करना था. यह काम ऑडिटरों या बैंकों की जांच को संतुष्ट करने के मकसद से किया जाता था.